title: Holger Nielsen
text: Holger Louis Nielsen, conoixito esportivament como Holger Nielsen, naixito de Copenaguen o 18 d'aviento de 1866 y muerto en Hellerup o 26 de chinero de 1955 fue un profesor y poliesportista danés que partecipó en tiro, esgrima y atletismo en os Chuegos Olimpicos de 1896 celebraus en Atenas tamién yera inscrito en 3 prebas de natación pero se creye que no partecipó en garra preba.
  
  Anque en atros ambitos ye mas conoixito por establir as primeras reglas d'o balonmán moderno en 1898 y o desembolique d'una tecnica de reanimación cardiopolmonar que estió sustituita en 1955 por l'actual boca a boca.
  
  Chuegos Olimpicos 
  En os chuegos consiguió un total de tres medalla, una d'archent y una de bronze en tiro y unatra de bronze en esgrima, en atletismo partecipó en a preba de tirada de disco consiguiendo una setena o ueitena posición con una marca desconoixita, tamién yera inscrito en a tirada de peso y tres prebas de natación pero se creye que no partecipó en garra d'ellas.
  
  Atras actividaz 
  
  Fue profesor en una escuela y cuan o director de ixa escuela prohibió a os alumnos patear a pilota en o patio desembolicó un chuego ta chugar con as mans, establindo as primeras reglas de l'actual balonmán, Nielsen publicó istas reglas en o libro Vejledning i håndbold en 1906.
  
  Cal destacar o suyo interes por toz os esports y a empenta ta encetar a federación Danesa de Chimnasia y l'Asociación Danesa de Natación d'as que fue cofundador.
  
  Tamién ideó y desembolicó en l'anyo 1932 o metodo Holger Nielsen una tecnica de reanimación de presonas ofegatas que yera a recomendata por as autoridaz sanitarias dende 1932 dica 1951 cuan estió sustituita por l'actual tecnica conoixita como boca a boca.
  
  Bibliografía 
   Nielsen, Holger. Vejledning i håndbold , 1906.
  
  Referencias 
  
  Naixius de Copenaguen
  Atletas de Dinamarca en os Chuegos Olimpicos de 1896
  1866 (naixencias)
  1955 (muertes)